Reference | Protea Boekhuis - Part 2
‘n Andersoortige woordeboek: Die aap in jou koffie deur Anton Prinsloo
by Izak on Aug 30th, 2011 Tweet
Anton Prinsloo, wenner van die ATKV-Woordwystoekenning vir Annerlike Afrikaans, se nuwe woordeboek oor eponieme, getiteld Die aap in jou koffie, het pas verskyn:
Dié vrae het almal met eponieme te make: woorde wat gevorm is op grond van mense of plekke se name. So is die dahlia, adamsappel en cappuccino eponieme.
In Die aap in jou koffie beantwoord die gewilde woordeboekmaker, Anton Prinsloo, ongeveer 2,000 van hierdie soort vrae. Die skrywer se besondere humorsin maak dit ’n andersoortige woordeboek – een wat ’n mens met ’n glimlag lees.
Vir ‘n Lae Lande-reis: Protea Miniwoordeboek: Afrikaans-Nederlands / Nederlands-Afrikaans
by Izak on Aug 15th, 2011 Tweet
Protea Miniwoordeboek vir Nederlands en Afrikaans is ideaal om vir ’n taalkursus te gebruik of om op reis saam te neem.
Dié woordeboek is baie volledig en prakties en is ’n gerieflike sakboekgrootte. Dit is tweedelig en bevat 30 000 aktuele Afrikaanse en Nederlandse woorde. Algemene uitdrukkings en gesegdes word ingesluit.
Die grondbeginsels van Nederlands word ook gegee.
Protea Miniwoordeboek: Afrikaans – Nederlands / Nederlands – Afrikaans saamgestel deur Roy Pheiffer, Fred Pheiffer, Anneli Terre Blance en Sief Veltkamp- Visser
Onderhoud met JC de Villiers, outeur van Healers, helpers and hospitals en Dwarstrekkers, dwepers en dokters
by Izak on Jun 23rd, 2011 Tweet
Prof JC (Kay) de Villiers was ongeveer 44 jaar lank met sy “magnum opus”, Healers, Helpers and Hospitals: A History of Military Medicine in the Anglo-Boer War Volume I and Volume II besig. “Nie voltyds nie, maar dit was altyd aan die een kant, dit was altyd ’n agtergrondsgedagte,” het De Villiers vroeër vanjaar aan Murray la Vita gesê.
Op universiteit het sy vriend Edmund Burrows ‘n mediese geskiedenis van Suid-Afrika geskryf, maar dit het by die Anglo-Boereoorlog geëindig. Burrows het voorgestel dat De Villiers die mediese geskiedenis van die ABO skryf. De Villiers het oor die onderwerp begin lees. “Die Britse goed was betreklik maklik om te kry, want dit was opgeteken in al die mediese tydskrifte en so aan. Maar daar was minder aan die Boerekant. Jy moes wyer lees.”
Healers, helpers and hospitals het in 2009 verskyn. De Villiers is pas met die Universiteit van Kaapstad se 2011 Boektoekenning vir dié twee volumes vereer. De Villiers se nuwe Afrikaanse boek, Dwarstrekkers, dwepers en dokters, waarin hy oor interessante figure uit die mediese geskiedenis van die ABO skryf, het verlede maand by Protea Boekhuis verskyn.
“Boet, hierdie kerk was ’n hospitaal in die oorlog.”
Dié woorde van ’n ma aan haar sewejarige seun het gelei tot Heal­ers, Helpers and Hospitals – A History of Military Medicine in the Anglo-Boer War Volume I and Volume II.
Die seun in die verhaal is prof. J.C. (Kay) de Villiers, neurochirurg en geskiedkundige. Dit is hý wat dié reusewerk oor die mediese geskiedenis van die Anglo-Boereoorlog geskep het.
Lees die volledige onderhoud op die Oop Kaarte-blog
Dwarstrekkers, dwepers en dokters: Merkwaardige vertellings uit die Anglo-Boereoorlog deur JC (Kay) de Villiers
Foto te danke aan Die Burger
Prof JC de Villiers wins 2011 UCT Book Award for Healers, Helpers and Hospitals
by Izak on Jun 8th, 2011 Tweet
At the UCT June graduation this week, Prof Jacquez Charl (Kay) de Villiers will receive the prestigious 2011 UCT Book Award for his two-volume medical history of the Anglo-Boer War, titled Healers, Helpers and Hospitals, published by Protea:
The fields of history and medicine converge in the 2011 UCT Book Award winner, Healers, Helpers and Hospitals: A history of military medicine in the Anglo-Boer War.
Written by Professor JC (Kay) de Villiers, who formerly held the Helen and Morris Mauerberger Chair of Neurosurgery at UCT, the two-volume work focuses on that far-reaching conflict, fought at a time when war killed more people through disease than through wounds.
Read the complete article on UCT’s website
Protea extends heartiest congratulations to Prof de Villiers!
Pieter Redelinghuys gesels met Anton Prinsloo oor Annerlike Afrikaans
by Izak on Apr 26th, 2011 Tweet
Dit is vir Anton F. Prinsloo, samesteller van Annerlike Afrikaans: Woordeboek van Afrikaanse kontreitaal, belangrik dat die “humor, gevatheid en vindingrykheid van kontreitaal nie verlore gaan nie”.
“Die bewaringsaspek was een van die vernaamste beweegredes vir die boek,” het Prinsloo in ‘n onderhoud in Beeld aan Pieter Redelinghuys gesê.
Kontreitaal het ontstaan omdat mense so ‘n eeu gelede in afsondering op die platteland gelewe het en nie tred gehou het met nuwe verwikkelinge in Afrikaans nie. Nuwe woorde en uitdrukkings is in streeksverband geskep, maar soos koerante, radio, TV en die internet meer geredelik beskikbaar geword het, is die “annerlike Afrikaans” ondermyn.
Ken jy jou luidonnergraaf en jou jobbel of jou peperbek uitmekaar? Weet jy wat is begrafnisgras en ’n tierevel? Wie is die ouvolk na wie mense verwys en wat vir ’n ding is ’n haasboudjie?* Pieter Redelinghuys verwonder hom aan die beeld­skone bedreigde spesie van kontreitaal.
My oupa aan my ma se kant, die een by wie ek my doop- naam gekry het, was ’n boorling van die Klein-Karoo.
’n Transportryer met ’n lappie grond in Prins Albert, waar hy appelkoos, perske en adamsvy aangeplant het wat Ouma sou droog en inlê.
Annerlike Afrikaans: Woordeboek van Afrikaanse kontreitaal deur Anton Prinsloo
Die boek ervaar nie ‘n krisis nie, maar bemarking is baie belangrik
by Izak on Mar 4th, 2011 Tweet
Ek het onlangs my stem by die debat oor die toekoms van die boek op LitNet gevoeg. Ek glo nie die boek ervaar ‘n krisis nie, maar as publikasiebestuurder van Protea Boekhuis dink ek dis die uitgewer se plig om die groot aantal mense wat harde werk aan ons toevertrou, aan die publiek te probeer verkoop. Dít is ’n uitdaging:
Is die boek werklik in ’n krisis? Dit is deesdae makliker, vinniger en goedkoper as ooit om ’n boek te maak. Laurens van Krevelen1 het hierdie punt deeglik gemaak in sy stuk. Riana Barnard se antwoord2 op Van Krevelen was eweneens puik, en het hierdie punt nog verder onderstreep. Om die waarheid te sê, jy het nie eers meer ’n uitgewer nodig nie. Enigeen kan deesdae boeke maak.
Ek weet selfs van skrywers wat opsetlik nié van uitgewers gebruik wou maak nie:
1. Elise van Wyk het gekies om haar teks Miriam Dans, en die Engelse vertaling Mariam Dancing, self uit te gee, ten spyte van aanbiedinge deur formele uitgewers.
2. Leon von Moltke, blogger van formaat, en Rosie Breuer, ’n boek-, kuns- en voëlkenner van Stellenbosch, het pas hulle eie kinderboeke uitgegee.
3. Die aktrise Elma Potgieter het besluit om Crink, On the Dot se aanlynuitgewer, te gebruik om haar riller Slagveld te loods.
Die lys is langer, maar die punt is gemaak. Nou sou die vraag seker wees: Waarom sou uitgewers dan aanhou bestaan? Van Krevelen se stuk het grootliks gehandel oor die markkragte wat uitgewers noop om hulle lyste te snoei, of om mekaar uit te koop.
Lees verder op LitNet
Duskant die donker/Before it darkens deur Cas Vos, Leon de Kock
Volksgeneeskuns in Suid-Afrika: ‘n Uitgebreide versameling boererate deur die Suid-Afrikaanse Akademie vir Wetenskap en Kuns
Soeker deur Pieter Cilliers
The reminiscences of William Chapman deur William Chapman, Nicol Stassen
Biografie van ‘n bende: Die storie van Fokofpolisiekar deur Annie Klopper
Nuwe, bygewerkte uitgawe van Voortrekkerstamouers 1835-1845
by Izak on Jan 26th, 2011 Tweet
Voortrekkerstamouers 1835-1845 se eerste uitgawe het in 2000 verskyn en die hersiene uitgawe het in 2010 verskyn. In hierdie bygewerke uitgawe is 246 nuwe Voortrekkername bygevoeg. Die aantal persone wat die Groot Trek meegemaak het, beloop nou 23 000. Hierdie publikasie is baie besonders vanweë die 150 foto’s van Voortrekkers wat met groot moeite deur die outeur opgespoor is.
Jan C. Visagie is ’n senior lektor in geskiedenis aan die Universiteit van Stellenbosch. Hy is die outeur van vier boeke en ontvang die D.F. du Toit Malherbe-prys, ’n toekenning van die Akademie vir Wetenskap en Kuns (2001), en ontvang die Margaret Cairns toekenning vir genealogie (2001).
Jaco Jacobs oor Anton Prinsloo se Annerlike Afrikaans en die wonder van kontreitaal
by Izak on Dec 2nd, 2010 Tweet
Anton Prinsloo se woordeboek van Afrikaanse kontreitaal, Annerlike Afrikaans, het ‘n bietjie nostalgie in Jaco Jacobs losgemaak.
Dit het hom laat terugdink aan die keer toe die grafiese kunstenaar by ‘n Bloemfonteinse koerant verontwaardig was omdat hy gesê het hy wil haar “nie opdruk nie” en die keer op skool toe hulle by die atletiekbyeenkoms “Groenes se lap skud” gesing het.
Een van die lekkerste boeke wat vanjaar ’n staanplek op my boekrak gekry het, is ongetwyfeld Anton Prinsloo se Annerlike Afrikaans. Dié woordeboek van Afrikaanse kontreitaal is propvol taallekkertes waarin jy jou ure lank kan verlustig.
Kontreitaal is ’n vreemde verskynsel. Dis eintlik eers as ’n mens jou eie grootwordplek agterlaat dat jy besef jy gebruik nog al die jare woorde en uitdrukkings wat nie so algemeen bekend is as wat jy geglo het nie. Dit het ek so byna-byna op die harde manier geleer toe ek destyds, met die ink op my graadsertifikaat nog skaars droog, my eerste werk by ’n Bloemfonteinse koerant gekry het. Ewe beleef vra ek op ’n dag vir die grafiese kunstenaar: “?’Skuus, ek wil jou nie opdruk nie, maar is die voorblad dalk al klaar?”
Annerlike Afrikaans: Woordeboek van Afrikaanse kontreitaal by Anton Prinsloo
Fotos te dank van Lapa en LitNet
Skrapnel deur Willem Anker en Annerlike Afrikaans saamgestel deur Anton Prinsloo wen ATKV-Woordveertjies
by Izak on Sep 16th, 2010 Tweet
Twee van Protea Boekhuis se publikasies het vanjaar pryse gewen by die AKTV-Woordveertjietoekennings.
Die Woordwystoekenning het aan Annerlike Afrikaans, saamgestel deur Dr. Anton Prinsloo, gegaan.
Die beoordelaars het gesê: “Annerlike Afrikaans is nie maar net nog ’n woordeboek waarmee ’n skrywer sy publikasielys wou verryk nie. Dit is ’n naslaanbron vir die deskundige sowel as leek waarmee die Afrikaanse leksikografie, die Afrikaanse taalkunde en die Afrikaanse lekkerleesmark verryk word.”
Die 2010 ATKV-Dramateksprys gaan aan Willem Anker vir sy verhoogstuk Skrapnel. Dié drama is reeds vroeër vanjaar deur Protea vir publikasie bekom en sal in 2011 verskyn.
Annerlike Afrikaans: Woordeboek van Afrikaanse kontreitaal saamgestel deur Anton Prinsloo